cyanic-selkie/wikianc huggingface dataset:
Նամի
Անհատականությունը
Նամին երիտասարդ աղջիկ է՝ նարնջագույն մազերով և բաց-շագանակագույն աչքերով։ Նա ունի գեղեցիկ կազմվածք և բավականին մեծ կուրծք։ Ձախ ուսի վրա ունի կապույտ դաջվածք, որը իր մեջ համադրում է նարինջը և պտուտանը։ Որոշ ժամանակ անց այդ դաջվածքի փոխարեն գտնվում էր մեկ այլը՝ Առլոնգի ծովահենների դրոշի պատկերով։ Էիչիրո Օդան 6-րդ հատորի վերջում ծանուցում է, որ Նամիի մարմնի կառուցվածքը մանգայի սկզբում 86-57-86 էր, «Թրիլլեր բարկ» ակտի ժամանակ 95-55-85, իսկ երկամյա մարզումներից հետո՝ 98-58-88:
Նամին Ծղոտե Գլխարկի ծովահեններից ամենախելացին է։ Օդան ասել է, որ նա «Եասթ Բլուի» ներկայացուցիչների մեջ ինտելեկտով երրորդն է (առաջինը՝ Բեն Բեքմանը, երկրորդը՝ Նավապետ Կուռոն)։ Ամենից ավել Նամին սիրում է գումար և մանդարին։ Նամին շատ խորամանկ է, հնարամիտ, և հանուն կլորիկ գումարի պատրատ է ամեն ինչի։ Նրա սերը գումարի հանդեպ առաջացել է դեռ մանուկ ժամանակներից, քանի որ նրա խորթ մայրը ապրում էր շատ աղքատ կյանքով։ Հաճախ թիմակիցներին թողնում է պարտքերի տակ, բայց, չնայած դրան նա արժևորում է իր թիմակիցներից յուրաքանչյուրի կյանքը գումարից առավել։ Նա շատ խիստ է ու տիրող և հաճախ կառավարում է իր թիմակիցներին, և նույնիսկ Լուֆֆին, ով նավի նավապետն է։ Նամին վախկոտ է և հաճախ կարող է փախչել վտանգից՝ թողնելով իր թիմակիցներին։ Սակայն երբեմն նա կարողանում է հաղթահարել իր վախը՝ ընկերներին փրկելու համար։ Այնուամենայնիվ, չնայած իր բռնկվելու սովորությանը, Նամին իր հոգու խորքում շատ զգայուն ու սենտիմենտալ է և կարող է ցավակցել նրանց, ով ցավալի իրադարձություն է ապրել։ Հաճախ կրում է բաց զգեստ և թույլ է տալիս իրեն լուսանկարել լողազգեստով։  Օգտագործում է իր սեկսուալ հրապուրանքը հանուն օգուտի։
Ուժը և հնարավորությունները
Նամին բավականին ընդունակ ղեկապետ է և օդերևութաբան։ Նա կարող է որոշել սպասվող եղանակը այնպիսի նշաններով, որոնցով ոչ մեկը չի կարող։ Հենց այդ նրա ունակությունը օգնում է թիմին նավարկել Գրանդ Լայն հոսանքում, որը տարբերվում է իր անկանխատեսելի կլիմայով։ Նա հիանալի գող է, մանիպուլյատոր և գրպանահատ։ Այդ ունակությունների օգնությամբ նա կողոպտել է շատ ծովահենների երկար տարիների ընթացքում։ Նամին բավականին ճարպիկ է և ուժեղ, բայց այնպիսի կերպարներից, ինչպիսին են Զոռոն, Լուֆֆին և Սանջին, նա շատ հեռու է։ Մարտի ժամանակ օգտագործում է իր գավազանը, որը բաղկացած է երեք բաղադրիչ մասերից, որոնք կապված են շղթաներով։ Այդ գավազանը կարող է օգտագործվել նաև որպես շղթա։ Ալաբաստայի իրադրություններից առաջ Ուսոփը ստեղծել էր եղանակային գավազան, որի օգնությամբ նա կառավարում է եղանակը՝ խոնավեցնելով օդը, բարձրացնելով և իջեցնելով նրա ջերմաստիճանը։ Գավազանի օգնությամբ նա կարող է ստեղծել տորնադոներ, փոթորիկներ և կայծակներ։ Նաև կարող է ստեղծել միրաժներ՝ մոլորեցնելով հակառակորդներին։ Հետագայում եղանակային գավազանը ստանում է նոր ձևափոխություն, երկնային կղզի Սքայպիայից բերված խխունջների հիման վրա։ Մինչ այդ այն ուներ կապույտ գույնի երեք փայտ։ Փայտերի գլխին կային գնդեր, որոնց մեջ գտնվում էին երկնային խխունջները։ Երկրորդ հատվածում նրա գավազանը ձևափոխվում է և վերադառնում է իր հին տեսքին՝ մինչ խխունջներով ձևափոխությանը, սակայն արագությունը և արդյունավետությունը զգալիորեն բարձրանում են։
Այլ ելույթներ
Նամին ներկա է անիմե-սերիալի և մանգայի բոլոր ճյուղավորումներում՝ լիամետրաժ ֆիլմերում, OVA-ում և խաղերում։ Գոյություն ունի One Piece-ի էպիզոդ, որտեղ առկա են նաև Toriko-ի կերպարները։ Մեկ տարի անց լույս է տեսնում համատեղ էպիզոդ One Piece-ի, Toriko-ի և «Վիշապի մարգարիտ Զեթի» կերպարներով, որտեղ ներկա է գտնվում Նամին ։ Էիչիրո Օդան և Ակիրա Տորիյաման միասին ստեղծում են մանգա-քրոսովեր Cross Epoch, որը լույս է տեսնում 2006 թվականին և ներառում է թե One Piece-ի, թե «Վիշապի մարգարիտ Զեթի» կերպարները ։ Նամին հայտնում է նաև խաղ-քրոսովերներում. Battle Stadium D.O.N (GameCube и PlayStation 2), Jump Super Stars (Nintendo DS) և Jump Ultimate Stars (Nintendo DS) :
Հնչյունավորումը
Նամիին անիմեի ճապոնական տարբերակում, ֆիլմերում ու ՕՎԱ-ներում հնչյունավորում է Աքեմի Օքամարուն։
Ընդունումը
«Շոնեն Ջամփ»-ում Նամին հայտնվել է միանգամից երեք վարկանիշային ցուցակում, որոնցից բոլորում էլ ընդգրկվել է լավագույն տասնյակում։ Նրա անցյալի մասին պատմող պատմությունը շատերի կողմից անվանվել է «զգացմունքային» և «հուզող»։ Նամին նոմինացվել է որպես «Լավագույն անիմեի հերոսուհի» և ընգրկվել է մանգայի ամենագեղեցիկ հերոսուհիների տասնյակում։
Սաշա Օգանեզաշվիլի
Սաշա Օգանեզաշվիլի (իսկական անունը և ազգանունը՝ Ալեքսանդր Արշակի Օհանյան, ), հայ խորհրդային քամանչահար, երաժշտագետ և մանկավարժ։
Կենսագրություն
7 տարեկանից մասնակցել է հոր, ապա և այլ սազանդարական խմբերին, նվագել տիպլիպիտո, ապա երգել, վարժվել դուդուկի ու քամանչայի նվագին։ Բաքվում որպես մենակատար աշխատել է Անտոն Մայիլյանի «Արևելյան նվագախմբում», Թիֆլիսում հաճախ հանդես է եկել նշանավոր աշուղ Հազիրիի խմբում։ 1905 թվականին ադրբեջանական երգիչ Ջ․ Կարյագդօղլու և թառահար Կ․ Փիրումովի հետ համերգներով շրջագայել է Անդրկովկասում, Միջին Ասիայում ու Իրանում, մասնակցել գրամոֆոնային գրառումների։ Ուսումնասիրելով մերձավորարևելյան լեզուները և ժողովրդական երաժշտությունը՝ մասնագիտացել է մուղամների արվեստում, ներդրել քառալար քամանչան։ 1909 թվականից Անդրկովկասի և Իրանի քամանչահարները Օգանեզաշվիլուց փոխառել են նաև քամանչայի լարվածքը։ 1910 թվականից սկսել է ստեղծագործել, գրել է «Ֆահրադ և Շիրին» երգային օպերան (ժողովրդական գործիքների նվագակցությամբ կատարվել է 1911 թվականին, Բաքվում)։ 1912 թվականին «Սպորտ-ռեկորդ» ֆիրման ձայնագրել է «Չարգյահ», «Ռասա», «Հեջազ» և այլ մուղամների, հայկական ժողովրդական երգերի («Կռունկ», «Մայր Արաքսի ափերով» և այլն) և քրդական «Դլո» թվականի նրա մենակատարումները։ 1924 թվականից մասնակցել է Թիֆլիսի Հայարտան աշխատանքներին, 1926 թվականին Երևանի կոնսերվատորիայում հիմնադրել «արևելյան ֆակուլտետ», դասավանդել է արևելյան երաժշտության տեսություն և ժողովրդական նվագարաններ (աշակերտներից են՝ Արամ Մերանգուլյան, Գուրգեն Միրզոյան)։ Ալեքսանդր Սպենդիարյանի օժանդակությամբ ստեղծել է նվագախումբ, ղեկավարել Երևանի Ռադիոյի ժողգործիքների անսամբլը։ 1927 թվականի հունիսին խորհրդային երաժիշտների խմբում մասնակցել է Մայնի Ֆրանկֆուրտի համաշխարհային երաժշտական ցուցահանդեսին, մինչև հոկտեմբեր աշխատել Բեռլինի ֆոնդարխիվում, արևելյան երաժշտության մասին կարդացել դասախոսություններ, 1928 թվականին մասնակցել Սանկտ Պետերբուրգում հայկական և պարսկական երաժշտության համերգներին։ Օգանեզաշվիլին հեղինակ է Անդրկովկասի և Իրանի մոնոդիկ երաժշտության հարցեր շոշափող մի շարք հոդվածների։
Արտաքին հղումներ
Կատեգորիա:1889 ծնունդներ Կատեգորիա:Վրաստանում ծնվածներ Կատեգորիա:Մայիսի 31 մահեր Կատեգորիա:1932 մահեր Կատեգորիա:Թբիլիսի քաղաքում մահացածներ Կատեգորիա:Հայ քամանչահարներ Կատեգորիա:Հայ երաժշտագետներ Կատեգորիա:Հայ մանկավարժներ
Վահան Ազատյան
Վահան Արշակի Ազատյան, հայ մանկավարժ, հեղինակ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ
Կենսագրություն
Վահան Ազատյանը ծնվել է 1919 թվականին, Նոյեմբերյանի շրջանի Ղալաչա (այժմ՝ Բերդավան) գյուղում։ 1939 թվականին ավարտել է Երևանի քիմիական տեխնիկումը։ Կարճ ժամանակահատված աշխատել է Կիրովի անվան քիմիական կոմբինատում, այնուհետև զբաղվել է մանկավարժական գործունեությամբ, հայրենի գյուղում եղել ուսուցիչ, ուսմասվար, դպրոցի տնօրեն ։
Մասնակցություն Երկրորդ աշխարհամարտում
1941 թվականին զորակոչվել է բանակ։ 1941-1943 թվականներին մասնակցել է Արևելյան ռազմաճակատի («Հայրենական մեծ պատերազմ») գործողություններին։ Մարտնչել է Կուրսկ-Օրյոլի աղեղում, Բրյանսկի մատույցներում։ Մարտերում աչքի է ընկել խիզախությամբ:
Պատերազմից հետո հաշմանդամության երկրորդ խմբի կարգավիճակով վերադարձել է տուն։
Հետպատերազմյա գործունեություն
1952-1954 թվականներին եղել է ՀԿԿ Նոյեմբերյանի շրջկոմի պրոպագանդայի և ագիտացիայի բաժնի վարիչ, այնուհետև՝ մինչև 1965 թվականը, շրջխորհրդի գործկոմի նախագահի տեղակալ, ժողկրթության բաժնի վարիչ, Կողբ գյուղի թիվ 2 միջնակարգ դպրոցի տնօրեն։ Եղել է քիմիայի և բնագիտության ուսուցիչ։
Ծանոթագրություններ
Կատեգորիա:Հայ մանկավարժներ Կատեգորիա:Հայ քիմիկոսներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:ԽՄԿԿ անդամներ Կատեգորիա:Դպրոցի տնօրեններ
Մոկրայա Ռակիտնայա
Մոկրայա Ռակիտնայա (Мокра Рокитна), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Մոկրայա Ռակիտնայա գյուղում բնակվում էր 205 մարդ։ Բնակավայրը զբաղեցնում է 1953 կմ² տարածք։ Բնակչության խտությունը կազմում էր 104,97 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Նովովոդոլաժսկի շրջանի բնակավայրեր Կատեգորիա:Ուկրաինայի գյուղեր
Մեյդան (Արճեշի գավառ)
Մեյդան, գյուղ Արևմտյան Հայաստանում, Վանի վիլայեթի Արճեշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պեշիթո
Պեշիթո ( - Պըշիտթա՝ պարզ, հասարակ), Աստվածաշնչի ասորերեն թարգմանությունը։
Տես նաև
Կատեգորիա:Կրոնական գրականություն
Փայկ շրջան (Իլինոյս)
Փայկ շրջան (Pike County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.150 կմ² է, բնակչությունը՝ 16.430 մարդ (2010 թ. տվյալներով)։ Շրջկենտրոնն է Փիթսֆիլդ բնակավայրը։ Կազմավորվել է 1821 թ.։
Կատեգորիա:Իլինոյսի շրջաններ
Բուջերու
Բուջերու (Buggerru), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում ։
Բնակչությունը կազմում է 1163 մարդ (2008 թվականի տվյալներով), բնակչության խտությունը կազմում է 24 մարդ/կմ²։ Զբաղեցնում է 48 կմ² մակերես տարածք։ Փոստային ինդեքսն է՝ 9010։ Հեռախոսային կոդը՝ 0781։
Բնակավայրի հովանավորը համարվում է սուրբ Հովհաննես Մկրտիչը։
Ժողովրդագրություն
Բնակչության փոփոխություն։
Ծանոթագրություններ
Կատեգորիա:Իտալիայի բնակավայրեր Կատեգորիա:1960 թվականին հիմնադրված բնակավայրեր
Մերկուրի կղզիներ
Մերկուրի կղզիներ ( երբեմն նաև Iles d'Haussez ), Նոր Զելանդիայի Հյուսիսային կղզու հյուսիսում 7 կղզիների խումբ։ Գտնվում են Կորոմանդել թերակղզուց 8 կմ (5 մղոն) հեռու և Վիտիագա քաղաքից  25 կմ (22 մղոն) հյուսիս-արևելք։
Նկարագրություն
Մերկուրի կղզիների հիմնական շղթան բաղկացած է արևմտյան մասում գտնվող Մեծ Մերկուրի (հայտնի է նաև Ահուահու անունով), արևելքում գտնվող Կարմիր Մերկուրի (Վակաու) և 5 ավելի փոքր կղզիներից (Կորապուկի, Կանաչ, Ատիու կամ Միջին, Կավիտու կամ Ստանլեյ և Մոտուրեհու կամ Կրկնակի կղզիներ), որոնք գտնվում են այս 2 կղզիների արանքում։ Միայն հիմնական շղթան է բնակեցված, մյուսները ծառայում են որպես բնական արգելոցներ։ Այս շղթայի հարավը հայտնի է իր փոքրիկ կղզյակներով, որոնք Մերկուրի ծովածոցի բերանից հյուսիս են ընկած։ Առանձնացած Կյուվյե կղզին Մեծ Մերկուրուց 15 կմ (9.3) մղոն հյուսիս է ընկած, չնայած այս կղզին սովորաբար Մերկուրի կղզիների մաս չի համարվում։ Մեծ Մերկուրի կզին հիշեցնում է պլիոցելյան ռիոլիթային հրաբուխ։
Մեծ Մերկուրի
Մեծ Մերկուրի կղզու սեփականատերերն են Նոր Զելանդիայի հայտնի բիզնեսմեններ Մայքլ Ֆեյը և Դեյվիդ Ռիչվայթը։ Մասնավոր կղզում, որն առանձնահատուկ է իր 2 ճոխ բնակարաններով, վարձավճարը կարող է 1 օրվա համար հասնել մինչև 20 000 նորզելանդական դոլարի։ U2-ի գլխավոր երգիչ Բոնոն և գիթարիստ Էդջը 2006 թվականի նոյեմբերին Օքլենդում կայանալիք U2-ի համերգի համար կղզում մնացել են։ 2009 թվականի նոյեմբերի 30-ին Մեծ Մերկուրիում է տեղի ունեցել Rocket Lab Atea-1-ի Օդերևութաբանական հրթիռ ի առաջին հաջող արձակումը ։
Ֆեյը և Ռիչվայթը ծախսել են 750 000 դոլար, որը համապատասխանում է Բնության պահպանության վարչության ներկայացրած գումարին, որպեսզի 2014 թվականի սկզբներին սկսված ծրագրով կղզին (հասանելի հանրության) զերծ լինի վնասատուներից ։ 2016 թվականի մայիսի 13-ին հայտարարվել է, որ Մերկուրի կղզիները ազատ են ներկայացված վնասատու կաթնասուններից ։ Գաղութային ժամանակներում կղզում եղել են ավելի քան 20 բնակավայրեր՝ ներառյալ Մատակավաուն՝ բնակավայր կղզու արևմտյան մասում, որտեղ 1950-ականներին իրականացվել են ծավալուն հնագիտական պեղումներ ։
Այլ կզղիներ
Ավելի փոքր կղզիները նույնականցվել են որպես թռչունների համար կարևոր տարածք, քանի որ դրանք ապահովում են մրրկահավերի մինչև 3000 բների տեղեր ։ Մոտուրեհու և Վակաու կղզիները Մերկուրի կղզիների վտանգված միջատների տունն են։
Արտաքին հղումներ
Կատեգորիա:Նոր Զելանդիայի կղզիներ
Ինծկիրվեթի
Ինծկիրվեթի (ინწკირვეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 217 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Շուախևի շրջան Կատեգորիա:Աջարիայի բնակավայրեր
Ընտանիքի սոցիոլոգիա
Ընտանիքի սոցիոլոգիա, սոցիոլոգիայի ճյուղ, որն ուսումնասիրում է ընտանիքը։ Այս ճյուղի հետազոտության շրջանակը ներառում է ընտանիքի գործառնության հետազոտությունը՝ որպես սոցիալական ինստիտուտ և փոքր խմբի, կառուցվածքի և ընտանիքի գործառույթների, ամուսնա-ընտանեկան հարաբերությունների, ընտանեկան վարքագծի օրինակների, մշակույթի այս կամ այն և սոցիալական խմբի ձևի բնորոշում։
Ընտանիքի սոցիոլոգիայի պատմությունը
ԽՍՀՄ-ում առաջին ենթաբաժիններից մեկը, որտեղ «հալոցքի» ժամանակաշրջանում սկսեց զարգանալ ընտանիքի սոցիոլոգիան, դարձավ հետազոտողների մի խումբ, որը գլխավորում էր Զ.Ա. Յանկովան (1923-1998) ԽՍՀՄ Սոցիալական կանխատեսման ինստիտուտի սոցիոլոգիական հետազոտությունների կազմում։
1974 թվականին ԽՍՀՄ Սոցիոլոգիական հետազոտությունների ինստիտուտում ստեղծվեց ընտանիքի և կենցաղային խնդիրների ոլորտ, որը գլխավորում էր Ա.Գ. Խարչևը (1922-1987)։
1970-1980 թվականներին այդ ոլորտի աշխատակիցներն ակտիվորեն համագործակցում էին «սոցիալիստական ճամբարի» երկրների ընտանիքի սոցիոլոգների խմբի հետ, տեղի էին ունենում համատեղ միջազգային կոնֆերանսներ և հետազոտություններ, այդ թվում՝ արևմտա-եվրոպական մասնագետների մասնակցությամբ։
Ընտանիք
Ընտանիքը մարդու վերարտադրության սոցիալական համակարգ է, որ պայմանավորված է արյունակցական կապի, ամուսնության կամ մարդկանց միավորող կենցաղային ընդհանրությամբ, փոխադարձ բարոյական պատասխանատվությամբ և փոխօգնությամբ։ Պարզունակ ընտանիքում տրվում էր բացարձակ ազատություն ընտանիքի ներսում սեռական շփման համար, այսինքն՝ միևնույն դասին պատկանող անդամների միջև (խմբային սոցիոլոգիա)։ Առանձնացնում են ընտանիքի հատուկ գործառույթներ, այնպիսիք, ինչպիսիք են ամուսնությունը, ծնող լինելը և բարեկամությունը ։
Ամուսնություն
Ամուսնությունը տղամարդու և կնոջ իրավաբանորեն ձևավորված և կամավոր միությունն է՝ ուղղված ընտանիքի ստեղծմանը, ծնող փոխադարձ իրավունքներ ու պարտականություններ։ Ամուսնությունը հիմնված է սիրո, ընկերության և հարգանքի բարոյական սկզբունքների վրա։ Վերջին տարիներին ընտանիքի և ամուսնության տարբեր ձևերի մեջ առանձնացնում են նաև համասեռական ամուսնությունները՝ միևնույն սեռի մարդկանց միջև ամուսնությունը։ 2010 թվականի կեսերին ամուսնանալու հնարավորություն կար Հոլանդիայում, Բելգիայում, Իսպանիայում, Կանադայում, ՀԱՀ-ում, Շվեդիայում, Նորվեգիայում, Պորտուգալիայում, Իսլանդիայում և Արգենտինայում։
Նաև ավանդաբար գիտությունն առանձնացնում է ամուսնության 3 ձև՝ առանձնացող իրենց կառուցվածքով. Գոյություն ունեն նաև այլընտրանքային ամուսնություններ, որոնք ունեն նույն հատկանիշները, ինչ ունի սովորական ամուսնությունը, սակայն իրավաբանորեն նրանց միությունը ամրագրված չէ։
Ծանոթագրություններ
Կատեգորիա:Հասարակագիտություն Կատեգորիա:Ընտանիք
Վալյե դե Աբդալախիս
Վալյե դե Աբդալախիս (Valle de Abdalajís), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Անտեկերա շրջանում։ Տարածքը կազմում է 21 կմ2։ Բնակչությունը՝ 2802 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։
Արտաքին հղումներ
Կատեգորիա:Մալագա պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Մուգրեևսկի Բոր
Մուգրեևսկի Բոր (Мугреевский Бор), գյուղ Ռուսաստանի Իվանովոյի մարզի Պեստյակովսկի շրջանի կազմում։
Աստերոիդների ցանկ (332701-332800)
Աստերոիդների ցանկ (332601-332700) * Աստերոիդների ցանկ * Աստերոիդների ցանկ (332801-332900)
Մշակութային կոնֆլիկտ
Լայն իմաստ
Ամերիկացի սոցիոլոգ Ջոնաթան Թըրները մշակութային կոնֆլիկտը սահմանել է որպես կոնֆլիկտ, որն առաջանում է «մշակութային արժեքների և համոզմունքների տարբերությունների պատճառով, որոնք մարդկանց միջև անհամաձայնության առարկա են դառնում»։ Միկրոմակարդակում Ալեքսանդր Գրյուն ուսումնասիրել է կոնֆլիկտը տարբեր մշակույթների կրողների միջև բրիտանական «Ֆոլթի աշտարակներ» սիթքոմի օրինակով ։ Նա նշել է, որ մշակութային կոնֆլիկտը տեղի է ունենում այն ժամանակ, երբ մարդկանց ակնկալիքները ուրիշների որոշակի վարքագծի վերաբերյալ, պայմանավորված նրանց մշակութային ծագմամբ, չեն իրականանում։ Միևնույն ժամանակ, այլ մշակութային ծագում ունեցող մարդկանց համար այս ակնկալիքները բոլորովին այլ են ։
Մշակութային կոնֆլիկտները դժվար է լուծել, քանի որ կողմերը տարբերվում են իրենց համոզմունքներով։ Մշակութային կոնֆլիկտները հատկապես սրվում են, երբ խոսքը վերաբերում է քաղաքականությանը, հատկապես մակրոմակարդակում։ Որպես օրինակ կարելի է բերել հակասությունները աբորտի խնդրի շուրջ։ Էթնիկ զտումները սուր մշակութային կոնֆլիկտի ևս մեկ օրինակ են ։ Մշակութային կոնֆլիկտները կարող են հանգեցնել պատերազի, օրինակ՝ ստրկության մասին տարաձայնությունները հանգեցրել են Ամերիկայի քաղաքացիական պատերազմին ։
Նեղ իմաստ
Դանիել Բելը մշակութային կոնֆլիկտի ավելի նեղ սահմանումն արտահայտել է իր «Հանցագործությունը որպես ամերիկյան կյանքի ձև» էսսեում, որտեղ նա նկարագրել է մշակութային արժեքների բախման հանցավոր հետևանքները ։ Ուիլյամ Քորնբլումը մշակութային կոնֆլիկտը սահմանում է որպես կոնֆլիկտ, որն առաջանում է այն ժամանակ, երբ հակադիր նորմերը ստեղծում են «շեղումների և հանցավորության աճի հնարավորություններ դևիանտ ենթամշակույթներում » : Քորնբլումն ընդգծում է, որ հենց որ պետությունը մշակութային արժեքներ է պարտադրում այն մարդկանց, ովքեր չեն կիսում դրանք (սովորաբար մեծամասնությունն իր օրենքներն է պարտադրում փոքրամասնությանը), հանցագործները ստեղծում են անօրինական շուկաներ՝ շրջանցելու այդ օրենքները ։ Որպես օրինակ՝ սոցիոլոգը ներկայացրել է արգելքը Միացյալ Նահանգների միջպատերազմյան ժամանակաշրջանում՝ ընդգծելով, թե ինչպես է արգելքի կողմնակիցների և հակառակորդների միջև մշակութային կոնֆլիկտը բարենպաստ պայմաններ ստեղծել այս ոլորտում անօրինական գործունեության զարգացման համար։ Նման օրինակ է թմրանյութերի դեմ պատերազմը ։ Քորնբլումը մշակութային հակամարտությունը սահմանում է նաև որպես սոցիալական գործընթացների կարևորագույն տեսակներից մեկը։
Սամուել Հանթինգտոնը «Քաղաքակրթությունների բախում» աշխատանքի մեջ պնդում է, որ Սառը պատերազմից հետո մարդկանց մշակութային և կրոնական ինքնությունն է դառնում աշխարհում հակամարտությունների աղբյուր։
Մշակութային պատերազմ
Մշակութային պատերազմը պայքար է մշակութային արժեքների երկու հակասական խմբերի միջև։ «Մշակութային պատերազմ» տերմինը փոխառություն է գերմաներեն «kulturkampf» բառից, որը նշանակում էր բախումներ մշակութային և կրոնական խմբերի միջև 1871-1878 թվականներին Գերմանական կայսրության կանցլերի՝ Օտտո ֆոն Բիսմարկի քարոզարշավի ժամանակ ընդդեմ Հռոմի կաթոլիկ եկեղեցու ազդեցության։
Ամերիկայում «մշակութային պատերազմ» տերմինը օգտագործվում է ավանդապաշտների կամ պահպանողականների և առաջադեմների կամ լիբերալների միջև կոնֆլիկտի սահմանման համար։ Տերմինն առաջացել է 1920-ական թվականներին, երբ առաջացավ կոնֆլիկտ քաղաքացիների և գյուղացիների արժեքների միջև։ Բախումն առաջացել է ներգաղթի բազմաթիվ ալիքների պատճառով։ Բացի այդ, դա տեղի է ունեցել նաև մշակութային տեղաշարժերի և «Մռնչող 20-ականների» դարաշրջանի արդյունքում, որը հանգեցրել է հաստատակամ կաթոլիկ Ալ Սմիթի նախագահական քարոզարշավի մեկնարկին ։ Այնուամենայնիվ, ամերիկյան «մշակութային պատերազմ» տերմինը վերանայվել է Ջեյմս Դևիս Հանթերի կողմից։ Դրա մասին նա գրել է իր «Մշակութային պատերազմներ. Ամերիկան սահմանելու պայքարը» (1991) գրքում, որտեղ նշվում է, որ տերմինն առաջին անգամ հայտնվել է միայն 1960-ականներին։ Այդ ժամանակից ի վեր ամերիկյան մշակութային պատերազմի տարբեր սահմանումներ են եղել։
Ծանոթագրություններ
Կատեգորիա:Կոնֆլիկտ Կատեգորիա:Հասարակագիտություն Կատեգորիա:Մշակութային քաղաքականություն Կատեգորիա:Մշակույթի սոցիոլոգիա Կատեգորիա:Մշակութային մարդաբանություն Կատեգորիա:Հակամարտություններ Կատեգորիա:Մարդու իրավունքների խախտում Կատեգորիա:Կրոն և քաղաքականություն Կատեգորիա:Կրոնական հետապնդում Կատեգորիա:Մշակույթ
Էդիթ Ուորթոն
Կենսագրություն
Ուորթոնը ծնվել է 1862 թվականին, Նյու-Յորքում, արիստոկրատական ընտանիքում։ Ստացել է տնային կրթություն` ի թիվս այլ գրքերի օգտագործելով իր հոր գրադարանի գրականությունը։ Կյանքի հետագա տարիներին, այնուամենայնիվ, նա պայքարել է նման տեսակի կրթության և սոցիալական հարկադրանքի դեմ։ Իր մանկությունն ու պատանեկությունը Ուորթոնն անցկացրել է Եվրոպայում, որտեղ մտերմացել է բազմաթիվ հայտնի գրողների հետ։ Նրա ստեղծագործության վրա հատուկ ազդեցություն է ունեցել Հենրի Ջեյմսը։ Էդիթի դիմանկարը ութ տարեկան հասակում ստեղծել է Փարիզում ապրող ամերիկացի նկարիչ Էդվարդ Հարիստոն Մեյը։
Իր օրագրում Ուորթոնը խոստովանում է, որ Ֆուլերտոնի հետ հարաբերություններում ձեռք է բերել այն, ինչ իրեն չի հաջողվել ամուսնության մեջ ։ Վերջապես, 1913 թվականին նա պաշտոնապես ամուսնալուծվում է Ռոբինս Ուորթոնի հետ։
Առաջին համաշխարհային պատերազմի ժամանակ Ուորթոնն աշխատում է որպես լրագրող` ճամփորդելով ճակատի գծերով։ Նա իր ռազմական ուղևորություններն արտացոլել է բազմաթիվ հոդվածներում։ 1916 թվականին Ֆրանսիայի կառավարության կողմից փախստականներին ցուցաբերած ակտիվ օգնության համար նրան շնորհվում է Պատվավոր Լեգեոնի շքանշան։ Մնացած ամբողջ կյանքը Ուորթոնն անցկացնում է Ֆրանսիայում։ Միայն մեկ անգամ` 1923 թվականին, նա լինում է ԱՄՆ-ում` Եյլի համալսարանի պատվավոր դոկտորական աստիճան ստանալու համար ։
Գրական գործունեություն
1902 թվականին Մասաչուսեթսում Ուորթոնը կառուցում է սեփական կալվածքը` հանդես գալով տաղանդավոր դիզայներներով ։ Այստեղ նա գրում է իր մի քանի վեպերը, այդ թվում`  «ՈՒրախության բնակավայրը» (The House of Mirth, 1905):
Նրա ամենահայտնի վեպը` «Անմեղության դարաշրջանը» ("The Age of Innocence"), գրվել է Ֆրանսիայում և հրատարակվել 1920 թվականին։ Գրքում պատմվում է փաստաբան Նյուլանդ Արչերի մասին, ով բարեկիրթ Մեյ Ուելլանդի հետ հարսանիքի նախօրեին սիրահարվում է նրա զարմիկին`  գրաֆինա Էլեն Օլենսկայային, որի դժվարին և տխուր ճակատագիրը շատ առումներով նման էր Ուորթոնի ճակատագրին։ Այդ զգացումը «կարմիր թելի» նման անցնում է Արչերի հետագա ողջ կյանքի միջով` կանխորոշելով թե' նրա հարաբերությունները Մեյի հետ, թե' նրա ամուսնության ողջ պատմությունը։ Այս վեպի համար 1921 թվականին Ուորթոնը պարգևատրվում է  Պուլիցերյան մրցանակով` դառնալով այդ մրցանակին արժանացած առաջին կինը։
Ընտրված մատենագիտություն
ռեժիսոր Ֆիլիպ Սավիլ, դերերում` Կարլա Գուջինո, Միրա Սորվինո, Էլիսոն Էլիոթ, Ռիա Կիլսթեդ, Մարկ Թենդի, Ռոնան Վիբերտ,Դինսդեյլ Լենդեն, Սոֆի Դիկս, Ռոզմարի Լիչ, Չերի Լունջի։
Արտաքին հղումներ
Կատեգորիա:Պուլիտցերյան մրցանակակիրներ Կատեգորիա:Ամերիկացի կին գրողներ Կատեգորիա:Պատվո լեգեոնի շքանշանի ասպետներ Կատեգորիա:20-րդ դարի ամերիկացի կին գրողներ Կատեգորիա:Ամերիկացի դիզայներներ Կատեգորիա:Ամերիկացի վիպասաններ Կատեգորիա:Ամերիկացի թարգմանիչներ Կատեգորիա:Ամերիկացի արձակագիրներ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի կին վիպասաններ
Մալիե Գոլոբի
Մալիե Գոլոբի (Малі Голоби), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Մալիե Գոլոբի գյուղում բնակվում էր 291 մարդ։ Բնակավայրը զբաղեցնում է 1033 կմ² տարածք։ Բնակչության խտությունը կազմում էր 281,7 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կամեն-Կաշիրսկիի շրջանի բնակավայրեր Կատեգորիա:Ուկրաինայի գյուղեր
Սիմոն Բոկանեգրա (օպերա)
Սիմոն Բոկանեգրա (Simon Boccanegra), իտալացի երգահան Ջուզեպե Վերդիի օպերա նախախաղով և երեք գործողությամբ։ Իտալերեն լիբրետտոն Ֆրանչեսկո Մարիա Պիավեի ըստ Անտոնիո Գուտիերեսի համանուն պիեսի։
Առաջնախաղը կայացել է Վենետիկի «Լա Ֆենիչե» թատրոնում 1857 թվականի մարտի 12-ին։ Վերդին գոհ չլինելով հանդիսատեսի կողմից օպերայի ընդունելությունից հետագայում վերամշակել է այն՝ լիբրետտոյում փոփոխությունների կատարումը վստահելով Արիգո Բոյտոյին։ Երկրորդ տարբերակի առաջնախաղը կայացել է 1881 թվականի մարտի 24-ին Միլանի «Լա Սկալա» թատրոնում։
Կատեգորիա:1857 բեմադրվածներ Կատեգորիա:Իտալերեն օպերաներ Կատեգորիա:1881 բեմադրվածներ
Էդուարդ Գաբրիելյան
Էդուարդ Արշակի Գաբրիելյան, քաղաքական գործիչ, Հայաստանի Ազգային ժողովի նախկին պատգամավոր։
Կենսագրություն
Էդուարդ Գաբրիելյաը ծնվել է 1941 թվականի օգոստոսի 16-ին Երևան քաղաքոմ ։ Բարձրագույն կրթությունը ստացել է 1968 թվականին՝ Երևանի պոլիտեխնիկական ինստիտուտը ։ Ստացել է ճարտարագետ-շինարարի որակավորում։
1959-1965 թվականներին որպես վարպետ աշխատել է Հայաստանի թատերական ընկերության գեղարվեստաարտադրական կոմբինատում, 1965-1967 թվականներին` գլխավոր ճարտարագետ, 1967-1974 թվականներին` տնօրենի ժամանակավոր պաշտոնակատար, իսկ 1974-1976 թվականներին` տնօրեն։
1976-1996 թվականներին զբաղեցրել է «Հայբնագույնքարեր» ԱՄ գլխավոր տնօրենի պաշտոնը։ 2000 թվականից եղել է «Երևանի միկրոավտոբուսային ՈՒԱԶ» ԲԲԸ տնօրենների խորհրդի նախագահ, «Երևանի ՈՒԱԶ» ՓԲԸ նախագահ։
2003 թվականի մայիսի 25-ին ընտրվել է Ազգային Ժողովի պատգամավոր ՕԵԿ համամասնական ընտրացուցակով։ Մինչև 2006 թվականի մայիսի 22-ը եղել է ՕԵԿ և ՕԵ խմբակցության անդամ։ 2006 թվականի մայիսի 25-ից եղել է «Գործարար» պատգամավորական խմբի անդամ։ Ոչ մի կուսակցության չի պատկանել։ Եղել է Ազգային Ժողովի պետական-իրավական հարցերի մշտական հանձնաժողովի անդամ։
Անձնական կյանք
Ամուսնացած է, ունի երկու երեխա։
Արտաքին հղումներ
Կատեգորիա:ՀՀ Ազգային ժողովի պատգամավորներ Կատեգորիա:Հայ քաղաքական գործիչներ Կատեգորիա:Հայ ճարտարագետներ Կատեգորիա:Հայ շինարարներ Կատեգորիա:ՕԵԿ անդամներ
Փոպ շրջան (Իլինոյս)
Փոպ շրջան (Pope County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 961 կմ² է, բնակչությունը՝ 4.470 մարդ (2010 թ. տվյալներով)։ Շրջկենտրոնն է Գոլկոնդա բնակավայրը։ Կազմավորվել է 1816 թ.։
Կատեգորիա:Իլինոյսի շրջաններ
Գոգնոց
Գոգնոց,( Vortuch fartuch) հագուստի մաս, որը նախատեսված է խոհանոցային աշխատանքներում սննդի մնացորդներից պաշտպանելու համար ։ [[Պատկեր:Apron_(Russia),_19th_century_(CH_18571683).jpg|մինի|231x231փքս|Վուշի թելով գործված ռուսական գոգնոց։ 19-րդ դար։
Ազգային թանգարանի ցուցանմուշ՝ ըստ Սմիտսոնովսկու համալսարանի նախագծի:]]
Գոգնոցի պատմություն
Գոգնոցը հայտնի է դեռ Հին Եգիպտոսից՝ որպես զարդարանք, որը կրում էին տղամարդիկ պետական ծառայության ժամանակ, ամրեցնում էին գոտուն բարակ կաշվե կամ հյուսած եղեգնյա ցողուններով։ Նախկինում Ռուսաստանում գոգնոցը համարվում էր ոչ միայն կանանց հագուստի մաս, այլ նաև որպես հագուստի զարդարանք։ Գոգնոցը համարվում էր  պտղաբերության խորհրդանիշ, այն օգտագործում էին տարբեր արարողությունների ժամանակ և կրում էին բոլոր կանայք։ Արձակուրդի ժամանակ և հանգստյան օրերին մայրիկներն  իրենց փոքրիկ երեխաներին գոգնոցի մեջ  իրենց հետ տանում էին զբոսանքի, և դա համարվում էր  երկարակեցության  ու երջանիկ կյանքի լավ օրինակ։
Հարսանիքի օրը նորապսակների նոր տան մուտքի առաջ, որպես կանոն, դրված էր կտոր, իսկ նրա վրայով անցնելը համարվում էր հաջողության և երջանկության խորհրդանիշ։ Ցորեն  ցանելուց առաջ գոգնոցի մեջ լցնում էին սերմեր ու կապում էին եզրերը, և դա կանխագուշակում էր որ հաջորդ տարի  առատ բերք էր լինելու։ Ներկայումս  այդպիսի սովորույթներ գոյություն չունեն։
Ըստ կատարած գործառույթի տարբերակում են գոգնոցի հետևյալ տեսակները՝
Դպրոցական համազգեստ
Գոգնոցը Ռուսական կայսրության և խորհրդային ժամանակների դպրոցի ավագ դպրոցի աշակերտների համազգեսի մի մասն է և խորհրդային դպրոցի ավագ դպրոցի աշակերտների համազգեսի մի մասն է․ սև գոգնոցը՝ ամենօրյա համազգեստի համար, սպիտակ գոգնոցը՝ տոնական հագուստի համար։ Դպրոցական գոգնոցը սովորաբար բաղկացած է հենց  գոգնոցից և նրա գոտուց կարված ուսադիրներից։ Երբեմն գոգնոցին կարված է հավելյալ կտոր, որը կրծքավանդակի հատվածի համար է, այն  կարված է գոտու և ուսակապի լրացուցիչ կտորներից։ Ներկայումս  գոգնոց օգտագործում են ոչ բոլոր դպրոցներում։
Մասոնական գոգնոց (ճարմանդ)
Մասոնական գոգնոցը (ճարմանդ) ամենակարևոր մասոնական խորհրդանիշներից մեկն է, ինչպես նաև մասոնական հատուկ ծիսական արարողակարգերի համար նախատեսված հագուստի մաս է։ Ի սկզբանե այն շինարարի գոգնոց է, որը  հասարակ է և չունի հատուկ  զարդարանքներ։ Ավելի  ուշ այն փոխարինվել է այծի սպիտակ մորթիով (սպիտակ կաշվե գոգնոց), ինչպիսին որ կա ներկա ժամանակում է։ Յուրաքանչյուր մարդ, որը հաղորդակցվում է մասոնների հետ, ստանում է սպիտակ գոգնոց, որը պետք է կրի մասոնական ժողովների ժամանակ .։
Ձորագետ (գյուղ)
Բնակչությունն զբաղվում է անասնապահությամբ, բանջարաբուծությամբ և պտղաբուծությամբ։
Բնակչություն
Ըստ Հայաստանի 2011 թ. մարդահամարի արդյունքների՝ Ձորագետի մշտական բնակչությունը կազմել է 259, առկա բնակչությունը՝ 221 մարդ, բնակչության փոփոխությունը ժամանակի ընթացքում՝ ստորև.
Ծանոթագրություններ
Կատեգորիա:Լոռու մարզի բնակավայրեր Կատեգորիա:Լոռու մարզի գյուղեր
Կալվաջեզե դելլա Ռիվիերա
Կալվաջեզե դելլա Ռիվիերա (Calvagese della Riviera), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 2522 մարդ, խտությունը՝ 229 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 25080։ Հեռախոսային կոդ՝ 030։
Ծանոթագրություններ
Կատեգորիա:Իտալիայի բնակավայրեր
Պոլ դը Լագարդ
Եղել է Գյոթինգենի համալսարանի արևելյան լեզուների դասախոս (1869-1891)։ 1850 թվականին հրատարակել է «Հայերենի և սանսկրիտի բաղաձայնների համեմատությունը» հոդվածը, կատարել 283 բառերի համեմատություն։ «Պարսկականք» (1851) ուսումնասիրության մեջ քննել է զենդերենը, աֆղաներենը, հայերենը, պարսկերենը են։ «Հայերի նախապատմության մասին» (1854) աշխատությամբ կատարել է հայերենի 1000 բառի քննություն, հանգել այն եզրակացության, որ հայերենի բառապաշարի ավելի քան 1/3-ը հնդեվրոպական ծագում ունի։ Իր հայագիտական գործերն ամփոփել է «Հայկական ուսումնասիրություններ» (1877) հատորում ։
Մոսկալցովկա
Մոսկալցովկա (Москальцівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Մոսկալցովկա գյուղում բնակվում էր 56 մարդ։ Բնակավայրը զբաղեցնում է 0,131 կմ² տարածք։ Բնակչության խտությունը կազմում էր 427,48 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Նովովոդոլաժսկի շրջանի բնակավայրեր Կատեգորիա:Ուկրաինայի գյուղեր
Միխայլովսկի գյուղական խորհուրդ (Բուրինսկի շրջան)
Միխայլովսկի գյուղական խորհուրդ  (Михайлівська сільська рада), Ուկրաինայի Սումիի մարզի Բուրինսկի շրջանում ։
2001 թվականի տվյալներով Միխայլովսկի գյուղական խորհրդում բնակվում էր 1597 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մերի Հիլի
Մերի Հիլի (անգլ.՝ Mary Healy, ), ամերիկյան արտիստուհի և երգչուհի ։ Նրա կինոդեբյուտը կայացել է 1938 թվականին, իսկ մեկ տարի անց նա ծանոթացավ իր ապագա ամուսնու, հայտարար Պիտեր Լինդ Հեյսոնի հետ, ում հետ բոլոր հաջորդող տարիները կապված էին կարիերան։ Կինոէկրաններին նա երևացել է ընդամենը տասնմեկ նկարներում, որոնց շարքում են «Երկրորդ ջութակը» (1939) և «Աստղային փոշի»-ն (1940)։
1942 թվականից Հիլին համարյա չերևաց մեծ Էկրանին, շարունակելով իր կարիերան Բրոդվեյում, ապա հեռուստատեսությունում և ռադիոում։ Անցնելով թոշակի բնակվել է ամուսնու հետ Լոս Անջելեսի արվարձանում, որտեղ և մահացավ 2015 թվականին 96 տարեկանում։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ
Մուրադ-Ռափայելյան վարժարան
Մուրատ-Ռափայելյան վարժարան, հայկական վարժարան Վենետիկում։ Գիշերօթիկ է, 1980-ականներին սովորում էր մոտ 120 սան, որից շուրջ 45-ը՝ անվճար։ Վարժարանն ունի հարուստ գրադարան, թանգարաններ, մարզական հրապարակներ, գործում են «Սայաթ-Նովա» նվագախումբը, թատերական խմբակը։
Այնտեղ բացի հայերից, ուսանել են հայագետներ Հայնրիխ Հյուբշմանը, Մարի Բրոսսեն, Յորգանը և ուրիշներ ։
Պատմություն
Հիմնադրվել է 1836 թվականին, Մխիթարյան միաբանության նախաձեռնությամբ, Էդվարդ Ռափայելի Ղարամյանի միջոցներով՝ Ռափայելյան վարժարան անվամբ։ 1870 թվականից կոչվում է Մուրատ-Ռափայելյան (կրթական հաստատությանն է միանում Փարիզի Մուրադյան վարժարանը, որը 1929 թվականին անջատվում և նորից բացվում է Փարիզում, սակայն Մուրատ-Ռափայելյան վարժարանը պահպանում է իր անունը (Սամվել-Մուրադյան վարժարան)։
1917 թվականին տեղափոխվել է Հռոմ, 1918 թվականին՝ նորից Վենետիկ։ Երկրորդ համաշխարհային պատերազմի ժամանակ փակվել է, վերաբացվել 1950 թվականին։ Սկզբնական շրջանում վարժարանն առաջնորդվում էր գիմնազիական ծրագրով, ուներ 6-ամյա դասընթաց։ 1867 թվականին Ֆրանսիայի, 1879 թվականին Իտալիայի կառավարությունները Մուրատ-Ռափայելյան վարժարանն օժտում են լիցեյական իրավունքներով։
Վարժարանի դասավանդողներ
Մուրատ-Ռափայելյան վարժարանում դասավանդել են Ղևոնդ Ալիշանը, Ս․ Թեոդորյանը, Մ․ Նուրիխանը, Վ․ Ավգերյանը, Ա․ Գասքանտիլյանը, Դ․ Նազարեթյանը, Գ․ Ճելալյանը, Գ․ Նահապետյանը, Թ․ Թովմաճանյանը, Մ․ Թաշճյանը, Վ․ Հացունին, Մ․ Ճանաշյանը, Ս․ Ագլյանը, Հ․ Ապոյանը, Սինանյանը, Հ․ Դերձակյանը, Ա․ Ճարյանը, Ա․ Ղազիկյանը, ֆրանսիացի և իտալացի ուսուցիչներ Ալեանսքը, Մ․ Տամեն, Տե-Լուգան, պրոֆեսոր Գալոն, վարժարանի «Հայկական քայլերգի» հեղինակ Ավրելիանոս Բոնձիլագուան։
Վարժարանի շրջանավարտներ
Շրջանավարտներից են Դանիել Վարուժանը, Թովմաս Թերզյանը, Մ․ Աճեմյանը, Վ․ Սվաճյանը, Ա․ Արապյանը, Վահրամ Փափազյանը, Հակոբ Փափազյանը, Էդգար Շահինը, Զարեհ Մութաֆյանը, Գուրգեն Ալեմշահ, Էդգար Մանասը, Սրապիոն Հեքիմյանը, քաղաքական գործիչ Արման Բաբաջանյանը և ուրիշներ։ Վարժարանում սովորել են նաև եվրոպացիներ։ Անվանի հայագետներից Հյուբշմանը, Պ․ Ֆետտերը, Ֆ․ Նևը, Բրոսսեն, Է․ Դյուլորիեն, Ն․ Յորգան, Ֆ․ Ֆեյդին և ուրիշներ մշտական կապերի մեջ են եղել Մխիթարյանների և Մուրատ-Ռափայելյան վարժարանի հայագետների հետ։
Գորոդոկ (գյուղ, Սոլովյովսկոե գյուղական բնակավայր)
Գորոդոկ (Городок), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Մոյ
Մոյ, գյուղ Արևմտյան Հայաստանում, Վանի վիլայեթի Արճեշի գավառակում ։
Պատմություն
Բնակչությունը 1915 թվականի հուլիսին ռուսական զորքերի ուղեկցությամբ գաղթել ու բնակություն են հաստատել Արևելյան Հայաստանում։
Բնակչություն
1909 թվականին ուներ 15 տուն հայ բնակիչ։
Տնտեսություն
Բնակչության հիմնական զբաղմունքը երկրագործությունն ու անասնապահությունն էր ։
Ճակատագրի ուժը
Ճակատագրի ուժը La forza del destino - իտալացի երգահան Ջուզեպե Վերդիի օպերա երեք գործողությամբ, իտալերեն լիբրետտոն Ֆրանչեսկո Մարիա Պիավեի։ Գրվել է Սանկտ Պետերբուրգի Մարիինյան թատրոնի պատվերով, որտեղ և 1862 թ. նոյեմբերի 10-ին տեղի է ունեցել առաջնախաղը։ Վերդիի կողմից երաժշտության մեջ որոշ փոփոխություններ կատարելուց հետո բեմադրվել է Միլանի «Լա Սկալա» թատրոնում 1869 թ. փետրվարի 27-ին։
Կարապետի
Կարապետի (კარაპეტი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 145 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Շուախևի շրջան Կատեգորիա:Աջարիայի բնակավայրեր
Հայր Կառլո
Հայր Կառլո, Ալեքսեյ Տոլստոյի « Ոսկե բանալին կամ Բուրատինոյի արկածները » հեքիաթի հերոս (1936) Բուրատինոյի հայրը։ Նրա կերպարի հիմքում ընկած է Ջեպպետոն՝ Պինոկկիոյի հայրը։
Բնութագիր
Հայր Կառլոն հին երգեհոնիկ նվագող է, որն ապրում է աստիճանների տակ գտնվող խցում, որի մեջ ոչինչ չկա, բացի կտավի վրա նկարված օջախից։ Երգեհոնը վաղուց փչացել էր, և հայր Կառլոն ապրում էր պատահական աշխատանքով (ֆիլմերում նա դեռ աշխատում էր որպես երգեհոնիկ նվագող)։ Հայր Կառլոյի միակ ընկերը ծեր ատաղձագործ և հարբեցող Ջուզեպպեն է (կերպարի հիմքում ընկած է վարպետ Անտոնիոն՝ նույն ինքը վարպետ Բալը)։ Մի անգամ Ջուզեպպեն նորից հարբեց և նրա ձեռքն ընկավ խոսող գերան, որը նա տվեց իր ընկեր Կառլոյին, նրա հետ կռվելուց հետո։ Հայր Կառլոն փայտից փորագրեց երկար քթով տիկնիկ։ «Ինչ անվանեմ նրան, - մտածեց Կառլոն։ -Ես նրան Բուրատինո կանվանեմ։ Այս անունը ինձ երջանկություն կբերի։ Ես ճանաչում էի մի ընտանիք, բոլորին անվանում էին Բուրատինո. հայրը` Բուրատինո, մայրը` Բուրատինո, երեխաները` նույնպես Բուրատինո․․․ Նրանք բոլորն ապրում էին ուրախ և անհոգ․․․» Այդուհանդերձ, Բուրատինոն անմիջապես անախորժություն պատճառեց Հայր Կառլոյին, ինչի հետևանքով վերջինս հայտնվեց ոստիկանական բաժանմունքում։ Հետագայում Բուրատինոն շատ անգամ նեղացրեց Հայր Կառլոյին, բայց նա չնեղացավ և բարի հրեշտակի պես հայտնվեց և փրկեց Բուրատինոյին ամենահուսահատ իրավիճակներում։
Նա նաև Բուրատինոյի հեքիաթի շարունակության կերպարն է ։ Նա ղեկավարում էր Տարաբարսկա քաղաքի Պրիմորսկայա հրապարակում գտնվող «Մոլնիա» թատրոնը։
Շուրջպտղային ջրեր
Շուրջպտղային ջրեր, ամնիոյին հեղուկ, ներարգանդային շրջանում պտուղը շրջապատող հեղուկ, գոյանում է ամնիոն թաղանթի էպիթելային բջիջների սեկրեցիայի և մասնավորապես մոր արյան անոթներից հեղուկի արտաքիրտման (էքսուդացիա) և պտղի երիկամների գործունեության շնորհիվ։ Պարունակում է սպիտակուցներ, աղեր, միզանյութ, ճարպ, շաքարներ, հորմոններ։ Հղիության վերջում Շուրջպտղային ջրերի քանակությունը հասնում է 0,5-1,5 լ։ Շուրջպտղային ջրեր ստեղծում են բարենպաստ պայմաններ պտղի ազատ շարժման և զարգացման համար, պաշտպանում են արտաքին անբարենպաստ ազդեցություններից, կանխում պորտալարի ճնշվածությունը պտղի մարմնի և արգանդի պատի միջև։ Ծննդաբերությունների ժամանակ Շուրջպտղային ջրերը նպաստում են արգանդի վզիկի բացմանը։
Կատեգորիա:Ներզատաբանություն Կատեգորիա:Հղիություն Կատեգորիա:Սաղմնաբանություն Կատեգորիա:Զարգացման կենսաբանություն Կատեգորիա:Մանկաբարձություն
Գորոխովո (գյուղ, Կրոլևեցի շրջան)
Գորոխովո (Горохове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Գորոխովո գյուղում բնակվում էր 9 մարդ։
Արտաքին հղումներ
Կատեգորիա:Ուկրաինայի Սումիի մարզի Կրոլևեցի շրջանի բնակավայրեր Կատեգորիա:Ուկրաինայի գյուղեր
(3663) Տիսերան
(3663) Տիսերան (Tisserand), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 15-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,150787 ա. մ., առավելագույնը մոտենում է 2,6133 ա. մ. հեռավորության վրա և հեռանում 3,6883 ա. մ. ։ Արեգակի շուրջ մեկ ամբողջական պտույտ է կատարում 2042,81 երկրային օրվա ընթացքում, իր ուղեծրով շարժվելով միջինում 0,176228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։
Մուդարիսովո
Մուդարիսովո (Мударисово, Мөҙәрис), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 102 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուֆիմսկի շրջանի բնակավայրեր
Աղբյուրակներ
Աղբյուրակներ, նորածնի գանգաթաղի դեռ չոսկրացած, փուխր-շարակցական հյուսվածքներ։
Գտնվում են գանգաթաղի ոսկրերի միացման տեղերում։ Ամենամեծը՝ ճակատային աղբյուրակը, ոսկրանում (փակվում) է կյանքի երկրորդ տարվա կեսին, մնացած 5-ը՝ ավելի վաղ։ Ուշ են ոսկրանում ռախիտով տառապող երեխաների աղբյուրակները։
Պուլասկի շրջան (Իլինոյս)
Պուլասկի շրջան (Pulaski County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 521 կմ² է, բնակչությունը՝ 6.161 մարդ (2010 թվականի տվյալներով)։ Շրջկենտրոնն է Մաունդ Սիթի բնակավայրը։ Կազմավորվել է 1843 թվականին։
Կատեգորիա:Իլինոյսի շրջաններ
Վիլյանուևա դե Ալգաիդաս
Վիլյանուևա դե Ալգաիդաս (Villanueva de Algaidas), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Անտեկերա շրջանում։ Տարածքը կազմում է 75 կմ2։ Բնակչությունը՝ 4515 մարդ (2010 թվականի տվյալներով)։ Պրովինցիայի վարչական կենտրոնից գտնվում է 70 կմ հեռավորության վրա։
Ալբերտ Շվայցեր
Ալբերտ Շվայցեր (Albert Schweitzer, ), գերմանացի փիլիսոփա, աստվածաբան, երաժշտագետ, երգեհոնահար, բժիշկ, քարոզիչ։
Ծանոթագրություններ
Կատեգորիա:Գերմանացի փիլիսոփաներ Կատեգորիա:Գերմանացի աստվածաբաններ Կատեգորիա:Գերմանացի բժիշկներ Կատեգորիա:Գերմանացի երաժշտագետներ‎ Կատեգորիա:Խաղաղության Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Գերմանացի նոբելյան մրցանակակիրներ Կատեգորիա:Թյուբինհեմի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:Ստրասբուրգի համալսարանի շրջանավարտներ Կատեգորիա:Ֆրանսիացի նոբելյան մրցանակակիրներ Կատեգորիա:Գերմանացի կոմպոզիտորներ Կատեգորիա:Գերմանացի երգեհոնահարներ Կատեգորիա:Գերմանացի պատմաբաններ Կատեգորիա:Բրիտանական ակադեմիայի թղթակից-անդամներ
Քաթրին Լունդե
Քաթրին Լունդե (Katrine Lunde, ), նորվեգացի հանդբոլիստ, դարպասապահ, կրկնակի օլիմպիական չեմպիոն (2008 և 2012), 2011 թվականի աշխարհի չեմպիոն և Եվրոպայի քառակի չեմպիոն։ 2017 թվականից նորվեգական Վայպերս ակումբի խաղացող ։ Հանդբոլիստ Քրիստին Լունդե Բորգերսենի երկվորյակ քույրը, որի հետ հանդես է գալիս մի ակումբում։
Ակումբային
Հոնես ակումբի դպրոցի սան։ Իր կարիերայում հանդես է եկել նորվեգական «Քրիստիանսանդ» և «Վոգ» ակումներում, ինչպես նաև՝ դանիական «Օլբորգ» և «Վիբորգ» ակումբներում։ 2008/2009 և 2009/2010 թվականների Եվրոպական հանդբոլային ֆեդերացիայի չեմպիոնների լիգայի հաղթող Վիբորգի կազմում։ 2010 թվականից, մինչ իր Ռուսաստան տեղախոխվելը, հանդես է եկել հունգարական «Դյորի Աուդի էտո» ակումբում ։
Հավաքականում
Կատրին անցկացրել է 241 խաղ հավաքականի կազմում՝ խփելով երեք գոլ ։ Չորս անգամ դարձել է Եվրոպայի չեմպիոն (2004, 2006, 2008 և 2010 թվականներին), հաղթել է 2011 թվականի աշխարհի առաջնությունում և 2008 և 2012 թվականների օլիմպիական խաղերում։ Երկու անգամ Օլիմպիադաներում դարձել հավաքականի խորհրդանշական խաղացող և  վիճակագրությամբ լավագույն դարպասապահ  ։ 2008 թվականին Եվրոպայի առաջնությունում նույնպես ընդգրկվել է խորհրդանշական հավաքականի կազմի մեջ ։
Կատրինը գիտակցաբար հրաժարվել է 2014 թվականի Եվրոպայի առաջնությունից, ցանկանալով ժամանակ հատկացնել ընտանիքին, բայց վերադարձել է հավաքական և 2016-ին մեկնել է Օլիմպիադայի Ռիո-դե-Ժանեյրո, որտեղ դարձել է բրոնզե մեդալակիր։ Դրանից հետո շարունակել է կարիերան հավաքականում։
Անձնական կյանք
2007-2012 թվականներին ամուսնացած էր ֆուտբոլիստ Թոմ Ռոյդար Հարալդսենի հետ ։ 2012 թվականից ամուսնացել է ֆուտբոլիստ և մարզիչ Նիկոլա Տրայկովիչի հետ։ 2014 թվականին Քաթրինը որոշ ժամանակ լքեց սպորտը, քանի որ պատրաստվում էր իր առաջին երեխայի ծնունդին, և 2015 թվականին նա ունեցավ աղջիկ, որին անվանեց Աֆինա ։
Արտաքին հղումներ
Կատեգորիա:Նորվեգացի մարզուհիներ Կատեգորիա:Նորվեգացի հանդբոլիստուհիներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ Կատեգորիա:Աշխարհի չեմպիոններ Կատեգորիա:Եվրոպայի չեմպիոններ
Պարահանդես-դիմակահանդես (օպերա)
«Պարահանդես-դիմակահանդես» (Un ballo in maschera), իտալացի երգահան Ջուզեպե Վերդիի օպերա երեք գործողությամբ։ Իտալերեն լիբրետտոն Անտոնիո Սոմմայի ըստ Էժեն Սկրիբի սյուժեի։ Առաջնախաղը կայացել է 1859 թ. փետրվարի 17-ին Հռոմի «Ապոլլո» թատրոնում։ Օպերայի սյուժեն հիմնված է Շվեդիայի արքա Գուստավ III սպանության պատմության վրա, սակայն գրաքննության պահանջով ենթարկվել է խիստ փոփոխության։
Վերդիի թվով 23-րդ օպերան է, պատկանում է նրա լավագույն ստեղծագործությունների թվին, այսօր էլ հաճախ բեմադրվում է աշխարհի խոշորագույն օպերային թատրոններում։
Ծանոթագրություններ
Կատեգորիա:1859 բեմադրվածներ Կատեգորիա:Իտալերեն օպերաներ
Նիկոլաևսկի գյուղական խորհուրդ (Բուրինսկի շրջան)
Նիկոլաևսկի գյուղական խորհուրդ  (Миколаївська сільська рада), Ուկրաինայի Սումիի մարզի Բուրինսկի շրջանում ։
2001 թվականի տվյալներով Նիկոլաևսկի գյուղական խորհրդում բնակվում էր 1109 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Պատնեմ շրջան (Իլինոյս)
Պատնեմ շրջան (Putnam County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 414 կմ² է, բնակչությունը՝ 6.006 մարդ (2010 թ. տվյալներով)։ Շրջկենտրոնն է Հենեպին բնակավայրը։ Կազմավորվել է 1825 թ.։
Կատեգորիա:Իլինոյսի շրջաններ
Ռենգենդորֆ
Ռենգենդորֆ (Ringendorf), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2012 թվականի դրությամբ կազմում է 441 մարդ, բնակչության խտությունը` 120.49 մարդ/կմ²։ Բնակավայրը զբաղեցնում է 3.66 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 29 կմ հյուսիս-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 279 աշխատունակ (15-64 տարեկան) բնակիչ, որոնցից ակտիվ էին 220-ը, իսկ ոչ ակտիվները` 59։ Ակտիվության ցուցանիշը կազմում է 78,9 %։ 220 աշխատունակ մարդկանցից աշխատել է 214 անձ (114 տղամարդ և 100 կին)։ Գործազուրկ են եղել 6 անձ (3 տղամարդ և 3 կին)։ 59 անաշխատունակներից 24-ը եղել են աշակերտներ կամ ուսանողներ, 27-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գուբարևշչինա (գյուղ, Կրոլևեցի շրջան)
Գուբարևշչինա (Губарівщина), գյուղ Ուկրաինայի Սումիի մարզի Կրոլևեցի շրջանում։ Բնակավայրը նախկինում նաև անվանվել է Ռուդնյա։
2001 թվականի տվյալներով Գուբարևշչինա գյուղում բնակվում էր 87 մարդ։
Արտաքին հղումներ
Կատեգորիա:Ուկրաինայի Սումիի մարզի Կրոլևեցի շրջանի բնակավայրեր Կատեգորիա:Ուկրաինայի գյուղեր
Փոլ Վայս
Կենսագրություն
Փոլ Վայսը ծնվել է գերմանական Սիլեզիա բնակավայրի Զագան քաղաքում հարուստ հրեաների ընտանիքում, որոնք կապված են եղել արդյունաբերական շրջանների հետ։ 1929-1933 թվականներին կրթություն է ստացել Գյոթինգենյան համալսարանում, որտեղ դարձել է Մաքս Բորնի ուսանողը, ինչպես նաև ուսանել է Փարիզում և Ցյուրիխում՝ 1930/1931 ուսումնական տարուց, երբ աշխատել է դպրոցում որպես ուսուցիչ։ Նացիստների՝ իշխանության գալուց հետո Բորնը լքել է Գերմանիան և հրավիրել Վայսին Քեմբրիջի համալսարան, որտեղ վերջինս ժամանել է 1933 թվականի աշնանը (իր մայրը և քույրը այդ ժամանակ արդեն տեղափոխվել էին)։ Բրոնի՝ Էդինբուրգ տեղափոխվելուց հետո երիտասարդ գիտնականը աշխատել է Փոլ Դիրակի ղեկավար ղեկավարությամբ և 1936 թվականին դոկտորական թեզ է պաշտպանել «Համակցված փոփոխականների հայեցակարգը մի քանի ինտեգրալների տարբերակային հաշվարկման մեջ և նրա կիրառությունը քվանտային դաշտերի» (The Notion of Conjugate Variables in the Calculus of Variations for Multiple Integrals and its Application to the Quantisation of Field Physics):
Թեզը պաշտպանելուց հետո Վայսը ևս երկու տարի մնացել է Քեմբրիջում, այդ թվում՝ 1937/1938 ուսումնական տարում քվանտային էլեկտրոդինամիկայի դասընթացն է վարել։ Ապա ևս երկու կիսամյակ անցկացրել է Բելֆասթի Քվինս համալսարանում, որտեղ նա մաթեմատիկական մեխանիկայի դասախոսություններ է կարդացել։ Երկրորդ համաշխարհային պատերազմը սկսելուց հետո արդեն 1939 թվականի սեպտեմբերի 5-ին ցանկություն է հայտնել աշխատել ազգային պաշտպանության համար։ Սակայն նա այն ժամանակ չուներ բրիտանական քաղաքացիություն, այդ իսկ պատճառով 1940 թվականի մայիսի 12-ին՝ Քեմբրիջ այցելության ժամանակ, պրակտիկայի է ուղարկվել և հուլիսին ուղարկվել է Քվեբեկի հատուկ ճամբար։ Այստեղ նա իր մի շարք գործընկերների հետ (Մաքս Պերուց, Գերման Բոնդի, Վալտեր Գայթլեր, Կլաուս Ֆուքս) դասախոսություններ է կարդացել նորաստեղծ համալսարանում, որը կազմակերպվել է պրակտիկայի ուղարկված գիտնականների կողմից։ Այդ ժամանակ Վայսի քույրը՝ Հելենան, Գիտության և կրթության պաշտպանության համայնքի օգնությամբ մի շարք քայլեր է ձենարկել, որպեսզի եղբորը տուն վերադարձներ. Նրան իրեն աջակցությունն են հայտնել նաև Բորնը, Դիրակը, Պաուլ Էվալդը, Ռալֆ Ֆաուլերը և այլ գործընկերներ։ Վերջապես, 1940 թվականի դեկտեմբերին որոշում ընդունվեց ազատել Վայսին, և 1941 թվականի հունվարին նա լքեց ճամբարը ։
1941 թվականի փետրվարին Վայսը զբաղեցրեց կիրառական մաթեմատիկայի ուսուցչի պաշտոնը Ուեսթֆիլդի քոլեջում (մտնում է Լոնդոնի համալսարանի կազմի մեջ) և զբաղեցրել է այն մինչև 1950 թվականը։ 1946 թվականի օգոստոսին գիտնականը քաղաքացիություն ստանալու մասին դիմում ներկայացրեց և հաջորդ տարվա հունիսին դարձավ Բրիտանիայի քաղաքացի։ 1950-1951 թվականներին նա որոշ ժամանակ աշխատել է Փրինսթոնի Հեռանկարային հետազությունների համալսարանում, իսկ շուտով վերջնականապես տեղափոխվել է ԱՄՆ և մինչև 1957 թվականն աշխատել է կիրառական մաթեմատիկոս General Electric կազմակերպությունում։ Նրա աշխատանքի ուղղություններից մեկը գործառնությունների հետազոտության մեթոդների օգտագործումն էր գործնական խնդիրները լուծելու համար։ 1958-1960 թվականներին Վայսը Avco ավիացիոն ընկերության աշխատակից է եղել, ինչից հետո միացել է Դեթյոթի Ուեյնի համալսարանի մաթեմատիկական ֆակուլտետին, որտեղ շարունակել է աշխատել մինչ իր մահը՝ 1991 թվականը։
Ընտանիք
Լոնդոնում աշխատելու ժամանակ Վայսը ամուսնացել է Մարլիզ Օպայի հետ (Marliese Oppa), նրանք ունեին երկու երեխա. Նրանք նաև որդեգրել են կնոջ բարեկամին, որը ողջ էր մնացել Բելզենյան համակենտրոնացման ճամբարում։ Վայսի դուստրը՝ Ռութը (Ruth Weiss), որպես ծրագրավորող է աշխատել Բելլա լաբորատորիաներում։ Իր քույրը՝ Հելենան (Helene Weiss), Մարտին Հայդեգերի արվեստի և փիլիսոփայության մասնագետ էր, որի մոտ ժամանակին սովորել էր։ Մյուս քույրը՝ Գերտրուդան (Gertrud Weiss), ամուսնացած էր հանրահայտ հոգեբան Կուրտ Լևինի հետ։